"பேன் ட்ரோக்லோடைட்ஸ்."
திரு. ஜின் தனக்குப் பிடித்த குச்சியைக் கண்டுபிடித்துவிட்டது.
- நேரம்? - 10:22, 34 வினாடிகள்.
பொறு, 35, 36...
10:22 போதும்.
- ஏன் அவற்றுக்கு பெயர் வைக்கிறாய்? - ஏனென்றால் ஜேன் குட்டால் செய்தார்.
காடுகளில் பேன் ட்ரோக்லோடைட்ஸ் பற்றி ஆய்வு செய்த முதல் நபர் அவர்தான்.
சிம்பன்சிகளின் அறிவியல் பெயரா?
ஆம். அவர் எப்போதும் விலங்குகளுக்கு பெயரிடுவார்,
ஏனென்றால் அவை ஒவ்வொன்றுக்கும் விசேஷமான தனித்துவம் இருப்பது அவருக்குத் தெரிந்திருந்தது.
அதற்கு ஏன் திரு. ஜின் என்று பெயர் வைத்தாய்?
அதனால்தான்.
பார்.
திரு. ஜின்கள்
இப்போது எனக்குப் புரிகிறது.
திரு. ஜின்னுக்கு துடைப்பத்தால் கூரையை இடிப்பது பிடிக்கும்.
- இப்போது என்ன செய்கிறது? - ஈட்டி செய்கிறது.
என்ன? சிம்பன்சிகள் ஈட்டிகளை செய்யுமா?
ஈட்டிகள், பஞ்சுகள். எல்லா வகையான கருவிகளையும்.
நீ விளையாடுகிறாய்.
இல்லை. ஜேன் குட்டால்தான் அவை கருவிகள் செய்வதைக் கண்டுபிடித்த முதல் நபர்.
சிம்ப்களையும் மக்களையும் பற்றி நமக்குத் தெரியும் என்று நாம் நினைத்த எல்லாவற்றையும் அது மாற்றியது.
எப்படி?
ஏனென்றால் சிம்பன்சிகள் தாங்களாகவே கருவிகளையும் ஆயுதங்களையும் செய்தால்...
அப்படியென்றால் அவை நம்மைப் போன்றவையா?
அல்லது நாம் அவற்றைப் போன்றவர்கள்.
ஜேன் குட்டால் தான் சந்தித்த சிம்பன்சிகளுக்கு என்ன பெயர் வைத்தார்?
அவற்றில் ஒன்று கிரேபியர்ட்.
நம் கிரேபியர்டைப் போலவா?
ம், அதன் முழுப் பெயர் டேவிட் கிரேபியர்ட்.
கிரேபியர்ட் கேட்டாயா? நம் இருவரின் பெயரும் அதற்கு இருந்திருக்கிறது.
அந்த சிம்பன்சிதான் கரையான்களைப் பிடிக்க புல்லைப் பயன்படுத்துவதை அவர் முதலில் பார்த்தார்.
அவை கரையான்களைச் சாப்பிடுமா? ச்சே.
பூச்சிகள், பழங்கள், இறைச்சி. மக்கள் சாப்பிடுவதைத்தான் அவை சாப்பிடுகின்றன.
- மக்கள் பூச்சிகளைச் சாப்பிடுகிறார்களா? - சிலர்.
நாம் நிஜமாகவே அவற்றைப் போன்றவர்கள்தான்.
ரொம்ப அழகு.
நினைவில் வைத்துக்கொள், நாம் கவனிக்கிறோம்.
நீ தொடக்கூடாது என்று சொன்னதாக நினைத்தேன்.
நீ சொன்னது சரிதான்.
சிம்பன்சிகளின் காடுகளை நாம் வெட்டுவதால், அவற்றை வேட்டையாடுவதால்,
தற்செயலாக மக்களின் வியாதிகள் அவற்றுக்கு பரவுவதால் அவை அழிந்து வருகின்றன.
அவை நம்மைப் போல நோய்வாய்ப்படுமா?
அது உன்னுடன் விளையாட ஆசைப்படுகிறது. நீ அதன் குடும்பத்தில் ஒருவன் என்று நினைக்கிறது.
- ஜேன்? - பரவாயில்லை.
சிம்பன்சிகளுக்கு ஆண் தலைவர்கள் இருப்பார்கள்.
திரு. ஜின் தான் தலைவன் என்பதை நமக்குக் காட்டலாம்.
அல்லது ஆயுதங்களைச் சேகரிக்கலாம்.
- நீ என்ன செய்கிறாய்? - ஈட்டியை செய்கிறேன்.
நான் எதிர்பார்த்தது அது இல்லை.
நானும்தான்.
அது இன்னும் தான்தான் தலைவன் என்று நமக்குக் காட்ட முயற்சிக்கிறதா?
உறுதியாகத் தெரியவில்லை. நான் இது போல எதையும் பார்த்ததில்லை.
- அது என்ன சத்தம்? - கண்டுபிடிக்க ஒரே வழிதான் இருக்கிறது.
அங்கே என்ன நடந்தது?
- நம்முடைய செயல்தான். - நாம் என்ன செய்தோம்?
சிம்பன்சிகளும் பல விலங்குகளும் வசிக்கும் காடுகளை வெட்டுகிறோம்.
- அதை மீண்டும் வளர்க்க முடியாதா? - நாம் வெட்டும் வேகத்திற்கு முடியாது.
- அது மோசம்தான். - எனக்குத் தெரியும்.
சலவை முடிந்தது. அதை கொண்டுபோக உதவு.
ஆனால் அம்மா, இன்னும் நிறைய சிம்பன்சி பற்றிய கண்டுபிடிப்புகள் மீதம் இருக்கின்றன.
திரு. ஜின் ஒரு மரத்தின் மீது கல் எறிந்ததைப் பார்த்தோம்.
நமக்கு கீழ் மாடியில் இருக்கும் திரு. ஜின்னா?
இல்லை. திரு. ஜின் சிம்பன்சி.
- அது ஏன் கற்களை வீசியது? - நல்ல கேள்வி, அதை தெரிந்துகொள்வதுதான் வேலை.
நாம் சுத்தம் செய்யும் வரை உன் வேலை காத்திருக்கட்டும்.
- ஆனால், அம்மா... - உன் அறையைப் பார்த்தாயா?
வேலை முடிந்ததும் டேவிட்டுக்கு வாக்கியில் சொல்.
ஹாய், திரு. ஜின். உங்களைப் பற்றித்தான் பேசிக் கொண்டிருந்தோம்.
- நான் கீழே போகிறேன். - எங்களோடு மேலே வந்துவிட்டு, கீழே போகலாம்.
என்ன தெரியும், நான் படிக்கட்டில் போகிறேன். கொஞ்சம் உடற்பயிற்சியாக இருக்கும்.
எனக்கும்தான். நான் உங்களோடு வருகிறேன்.
பிறகு நேராக வந்து, என் அறையை சுத்தம் செய்கிறேன்.
அருமை.
இதை எடுத்துச் செல்ல உதவுகிறீர்களா? கனமாக இருக்கிறது.
நாங்கள் ஏன் உங்களைப் பற்றி பேசினோம் என்று தெரிய வேண்டுமா?
- இல்லை. - நீங்கள் மிகவும் வேடிக்கையானவர்.
ஒரு சிம்பன்சிக்கு உங்கள் பெயரை வைத்தேன், ஏனென்றால் எங்களை அமைதியாக இருக்கச் சொல்ல
துடைப்பத்தால் உங்கள் கூரையை இடிப்பதைப் போல அதற்கும் குச்சியை காற்றில் சுழற்ற பிடிக்கும்.
முடிந்தவரை அப்படி செய்யாமல் இருக்க முயற்சிக்கிறேன்.
பிறகு திரு. ஜின் சிம்பன்சி ஒரு மரத்தின் மீது கல்லை வீசியதைப் பார்த்தோம்.
அது ஏன் அப்படி செய்தது?
ஒருவேளை அந்த சத்தம் அவற்றுக்கு பிடிக்கலாம்.
சுவாரஸ்யமான கோட்பாடு. வேறு ஏதாவது யோசனைகள்?
ஒருவேளை விளையாட்டுக்காகவா? வாலிபால் அல்லது டென்னிஸ் விளையாடுவது போல?
சிம்பன்சிகளுக்கு ஒன்றாக விளையாடப் பிடிக்கும்.
அல்லது அப்படி செய்து தங்கள் பிரதேசத்தைக் குறிக்கலாம்.
இன்னொரு நல்ல யோசனை. நீங்கள் இது பற்றி நன்றாக யோசிக்கிறீர்கள்.
ஹாய், சிம்பன்சிகளைப் பற்றி பேசும்போது, உன்னுடையது எங்கே?
- கிரேபியர்ட். - என்ன...
கிரேபியர்ட்!
கிரேபியர்ட், எங்கே இருக்கிறாய்?
டேவிட், ஜேன் பேசுகிறேன். அவசரம்.
- டேவிட் பேசுகிறேன். பிரச்சினையா? - கிரேபியர்டைக் காணவில்லை.
- ஹேய், நோவா. மன்னித்துவிடு, தாமதமாகிவிட்டது. - பிரச்சினை இல்லை, அப்பா. போகலாம்தானே?
திரு. ஜின்!
அநேகமாக இல்லை.
அதை எங்கேயும் காணவில்லை. அது தொலைந்து போயிருக்க வேண்டும்.
அது கிடைக்கும் என்று நம்புகிறேன்.
- யார்? - கிரேபியர்ட்.
ஒரு சிம்பன்சி சுற்றுவதைப் பார்த்தீர்களா?
அது இவ்வளவு உயரம் இருக்கும், இங்கே அழகாக கொஞ்சம் சாம்பல் நிறத்தில் இருக்கும்.
- அதனால்தான் அதற்கு அந்த பெயர். - என்ன?
- நரைத்த தாடி. - ஜேன், அதை கடைசியாக எங்கே பார்த்தாய்?
- பின் சந்தில், ஆனால் அது அங்கே இல்லை. - தேடிக்கொண்டே இரு. நிச்சயம் கிடைத்துவிடும்.
ஆனால் கிடைக்கவில்லை என்றால்?
அது என் உற்ற நண்பர்களில் ஒன்று.
நான் அவளுடைய இன்னொரு உற்ற நண்பன்.
நான் இவனுடைய சகோதரி.
நான் இவருடைய மகன்.
ஹாய்.
ஜேன், நாங்கள் இங்கிருந்து தேடுகிறோம்.
கவலைப்படாதே, ஜேன். அதைக் கண்டுபிடிப்போம்.
நீ ஏன் மீண்டும் பின் சந்தில் பார்க்க கூடாது?
வேடிக்கையான பிள்ளைகள்.
கிரேபியர்ட், அது நீயா?
நான் வருகிறேன், கிரேபியர்ட்.
திரு. ஜின்?
கிரேபியர்ட்.
பொறு, எங்கள் பக்கத்து வீட்டுக்காரர் திரு. ஜின் சொன்னது சரிதானா?
சிம்பன்சிகள் தங்கள் நிலப்பகுதியைக் குறிக்க அல்லது பின்தொடர்வதற்கு
ஒரு பாதையை உருவாக்க, அல்லது அந்த சத்தம் பிடிக்கிறது என்பதற்காக கற்களை வீசுகின்றனவா?
ஓ, இல்லை, நீ பொறியில் சிக்கியிருக்கிறாய். நான் உதவுகிறேன்.
கவலைப்படாதே, கிரேபியர்ட். நான் அதை விடுவிக்கிறேன்.
கிட்டத்தட்ட வெட்டிவிட்டேன்.
இதோ, நீ விடுபட்டுவிட்டாய்!
கிரேபியர்ட்?
கிரேபியர்ட்.
அதைக் கண்டுபிடித்துவிட்டேன்.
ஹேய். கொஞ்சம் இலைகள் ஒட்டியிருக்கிறது, ஆனால் அதைத் தவிர, எனக்கு அழகாகத்தான் தெரிகிறது.
நன்றி, திரு. ஜின்.
ஜேன், டேவிட் பேசுகிறேன்.
ஜேன் பேசுகிறேன்.
நான் கிரேபியர்டைக் கண்டுபிடிக்கவில்லை, ஆனால் உன் அம்மாவைப் பார்த்தேன்.
அவர் நிஜமாகவே கோபமாக இருக்கிறார்.
ரொம்ப கோவமாக.
- நீ அங்கே திரும்பிப் போக வேண்டும். - இதைக் கண்டுபிடித்ததற்கு மீண்டும் நன்றி.
நான் உதவ முடிந்ததில் மகிழ்ச்சி.
கிரேபியர்ட்?
கிரேபியர்ட்.
நீ ஏன் உயிரோடு இல்லை?
சரி, அது சாத்தியம் என்று தோன்றவில்லை, ஆனால் உன் அம்மாவின் கோபம் அதிகரித்துக்கொண்டே போகிறது.
டேவிட், ஜேனை உடனே வீட்டிற்கு வரச் சொல்.
உன் அம்மா உன்னை வீட்டிற்கு வரச் சொல்கிறார்.
உடனே.
நீ எங்கே இருந்தாய்?
நீ கொண்டு வர வேண்டிய துவைத்த துணியை திரு. ஜின் ஏன் கொண்டுவந்தார்?
ஜேன், எனக்கு பதில் சொல்.
மன்னித்துவிடுங்கள், அம்மா.
செல்லம். இங்கே வா.
என்ன ஆனது?
கிரேபியர்ட் மற்றொரு சிம்பன்சியை சந்தித்தது,
அதோடு ஒரு குட்டி சிம்ப் இருந்தது,
திரு. ஜின் ஒரு பொறியில் சிக்கிக்கொண்டது...
கிரேபியர்ட் இனி என் நண்பனாக இருக்க விரும்பவில்லை என்று தோன்றுகிறது.
திரு. ஜின் சிக்கலில் இருக்கிறாரா?
சிம்பன்சி.
சரி. வா, உட்கார்.
ஆழமான சுவாசி.
மீண்டும் சொல்.
கிரேபியர்ட் வேறு சில சிம்பன்சிகளை சந்தித்தது,
பிறகு அவர்களுடைய வசிப்பிடம் வெட்டப்படுவதைப் பார்த்தது.
அவற்றில் ஒன்று ஒரு பொறியில் சிக்கிக்கொண்டது, நான் அதை விடுவித்தேன்,
பிறகு கிரேபியர்ட் என்னைவிட்டு போய்விட்டது.
அதோ நம்மை போன்ற மக்கள்
எப்படி சிம்ப்களுக்கு அச்சுறுத்தலாக இருக்கிறார்கள் என்பதை அது பார்த்ததால்தான் என்று நினைக்கிறேன்.
- ஆனால் அது இங்கே இருக்கிறது. - உயிரோடு இல்லை.
சரி, ஜேன், நீ எவ்வளவு போராடுகிறாய் என்று கிரேபியர்டுக்குத் தெரியும் என்று நம்புகிறேன்...
ஆனால் சிம்பன்சிகளுக்கு நேரமில்லை, அம்மா.
இன்னும் சில வருடங்களில் எதுவும் மிச்சம் இருக்காது.
அவற்றைப் பற்றி நாம் இன்னும் நிறைய தெரிந்துகொள்ள வேண்டியிருக்கிறது.
எதையெல்லாம்?
அவை ஏன் மரங்களின் மீது கற்களை வீசுகின்றன அல்லது கருவிகளைப் பயன்படுத்துகின்றன என்று.
உலகில் நம்மைத் தவிர வேறு எந்த மிருகமும் அப்படிச் செய்வதில்லை.
சிம்பன்சிகளும் மனிதர்களும் ஒரே மாதிரிதான்,
பிறகு ஏன் நாம் அவற்றை காயப்படுத்துகிறோம், அம்மா?
ஜேன்...
எனக்குத் தெரியாது.
ஆனால் மாற்றத்தை ஏற்படுத்த
நீ உன்னால் முடிந்த எல்லாவற்றையும் செய்கிறாய் என்பது எனக்குத் தெரியும்.
ஜேன் குட்டால் என்ன சொல்கிறார்? "அவற்றை புரிந்துகொண்டால் மட்டும்தான், நாம்"...
ஆனால் சிம்பன்சிகளே இல்லை என்றால் நம்மால் அவற்றை புரிந்துகொள்ள முடியாது.
நான் சுத்தம் செய்கிறேன்.
நான் நன்றாக இருக்கிறேன், அம்மா.
டேவிட்?
நம்முடைய எல்லா சிம்பன்சி ஆராய்ச்சி பொருட்களையும் நீ என்ன செய்கிறாய்?
தூக்கி எறியப் போகிறேன்.
- ஏன்? - ஏனென்றால் இதில் எந்த அர்த்தமும் இல்லை, டேவிட்.
ஒவ்வொரு வருடமும், அதிகமான விலங்குகள் அழிந்துபோகின்றன,
அதற்கு ஏதாவது செய்ய போதுமான மக்கள் இல்லை.
ஆனால் ஜேன் குட்டாலையும், நாம் சந்தித்த மற்ற எல்லோரையும் என்ன செய்வது?
அவர்கள் ஏதோ செய்கிறார்கள்.
இன்னும் போதவில்லை.
அதற்கு ஒரு மேற்கோள் இருக்கும்.
நம்பிக்கை இல்லை.
கிரேபியர்ட் போய்விட்டது.
அது அப்படி செய்யாது.
அது உண்மைதான்.
இனி அது நண்பர்களாக இருக்க விரும்பவில்லை என்று நினைக்கிறேன்.
நமக்கு உதவக்கூடிய வேறு யாரும் உன் மனதில் தோன்றவில்லையா?
எனக்கு கிரேபியர்ட் திரும்ப வேண்டும்.
ஒருவேளை சிம்பன்சிகளைப் பற்றி அதிகம் தெரிந்த ஒருவர்?
யாரைப் போல?
- உன் கண்களை மூடு... - அதை எப்படி செய்வது என்று எனக்குத் தெரியும்.
அப்படியென்றால் கண்களை மூடு.
கற்பனை செய்.
அப்படித்தான் சிம்பன்சிகள் ஹலோ சொல்லும்.
மிகவும் அருமை, டேவிட்.
அவருக்கு என் பெயர் தெரிந்திருக்கிறது.
ஹலோ, ஜேன்.
சிம்பன்சி போல கத்து, ஜேன். கத்து.
அது மிகவும் மகிழ்ச்சி இருப்பது போல தெரியவில்லை.
மனிதர்களைப் போலவே சிம்பன்சிகள் எப்போதும் மகிழ்ச்சியாக இருப்பதில்லை.
அவற்றால் கோபப்பட முடியும்,
அவற்றால் பயப்பட முடியும்,
அவற்றால் சோகமாக இருக்க முடியும்.
உன்னைப் போலவே, ஜேன்.
எங்கள் கிரேபியர்ட் இனி இவளுடைய நண்பனாக இருக்க விரும்பாததால் ஜேன் சோகமாக இருக்கிறாள்.
எனக்கு ஒரு கிரேபியர்டைத் தெரியும்.
டேவிட் கிரேபியர்ட், எனக்கு மிகவும் பிடித்த சிம்பன்சி.
தெரியும். கருவிகளைப் பயன்படுத்தி நீங்கள் பார்த்த முதல் சிம்பன்சி அதுதான்.
டேவிட் கிரேபியர்ட்தான் என்னை நம்பிய முதல் சிம்பன்சி.
அது என்னை நம்ப ஆரம்பித்தவுடன்,
மிகவும் பயந்திருந்த மற்ற சிம்பன்சிகள்,
"சரி, அவளைப் பார்த்து பயப்பட தேவையில்லை" என்று நினைத்தன என்று தோன்றுகிறது.
அதோடு அவை எல்லாவற்றையும் தனித்தனியாக நான் தெரிந்துகொண்டேன்.
என் கிரேபியர்டும் என்னை நம்பியது,
பிறகு மக்கள் செய்யும் எல்லா மோசமான செயல்களையும் அது பார்த்தது, என்னால் அவற்றை தடுக்க முடியவில்லை.
இது மிகவும் நம்பிக்கையற்றதாக தோன்றும், இல்லையா?
ஆம். நீங்களும் எப்போதாவது நம்பிக்கையற்றதாக உணர்ந்திருக்கிறீர்களா?
கிரகத்திற்கு நாம் என்ன செய்கிறோம் என்பதைப் பற்றி சிந்திக்கும் எல்லோரும் ஏதோவொரு நேரத்தில்
நம்பிக்கையற்றவர்களாக உணர்வார்கள்.
ஆனால் நீ நம்பிக்கையற்றவளாக உணரும்போது நீ என்ன செய்ய முடியும் தெரியுமா,
எல்லா நம்பிக்கையான விஷயங்களைப் பற்றியும் யோசிக்கலாம்.
என்ன மாதிரி?
காலநிலை மாற்றம், உயிர்களின் பன்முகத்தன்மையின் இழப்பு போல நாம் உருவாக்கிய
பிரச்சினைகளைப் பற்றி அதிகமான மக்களுக்குத் தெரிந்திருக்கிறது.
நாம் செய்த சில தீங்கை சரிசெய்ய முயற்சிப்பதற்கான புதுமையான தீர்வுகளை
விஞ்ஞானிகள் கண்டுபிடிக்கும் அதே நேரத்தில்,
உங்களைப் போன்ற இளைஞர்கள் உலகத்தை மேம்படுத்த என்ன செய்ய முடியும் என்று யோசிக்கிறீர்கள்.
அது எனக்கு நம்பிக்கை அளிக்கிறது.
நாம் வைக்கும் ஒவ்வொரு அடியிலும், நாம் உலகைக் காப்பாற்ற ஒரு அடி நெருக்கமாக இருக்கிறோம்.
அது ஜேன் குட்டாலின் மேற்கோள் போல தெரிகிறது.
உண்மையில், அது ஜேன் கார்சியாவின் மேற்கோள் என்று நினைக்கிறேன்.
எனவே, செய்ய வேண்டிய விஷயங்களைப் பற்றி யோசி,
உன்னை தயார்படுத்திக்கொண்டு, வெளியே சென்று அவற்றைச் செய்.
அதனால், நீ செய்யும் எல்லா விஷயங்களுக்காகவும் நீ இந்த ஹீரோக்களில் பலகையில் இருக்க
தகுதியானவள் என்று நான் நினைக்கிறேன்.
சிம்பன்சிகள் எப்படி நன்றி சொல்லும்?
சில நேரங்களில் அவை ஒன்றை ஒன்று தலையை கோதிக்கொள்ளும்.
நாங்கள் உங்கள் முடியை கோதலாமா?
அது தேவையில்லை.
நன்றி, டாக்டர் குட்டால்.
உனக்குப் பிடித்திருந்தால் நீ என்னை டாக்டர் ஜேன் என்று அழைக்கலாம். நீங்கள் இருவருமே.
இப்போது, தாமதமாகும் முன்பு இந்த உலகத்தை சிறந்த இடமாக மாற்றுவதற்கு நிறைய
செய்ய வேண்டியிருக்கிறது.
எனவே சென்று நம் கிரகத்தைக் காப்பாற்ற உதவுங்கள்.
நன்றி, டாக்டர் ஜேன்.
நீ எங்கே போகிறாய்?
சத்தியமாக என் அறையை பிறகு சுத்தம் செய்வேன், அம்மா, ஆனால் இப்போது...
இல்லை, நீ என்னைச் சொல்ல விடவில்லை.
கிரேபியர்ட் இல்லாமல் எங்கே போகிறாய்?
நான் அது மேல் இருந்த அழுக்கை துடைத்துவிட்டேன்.
டேவிட்?
சிம்பன்சிகள் இப்படித்தான் நன்றி சொல்லும்.
அவை முதலில் கேட்க வேண்டும்.
கிரேபியர்டை சுத்தம் செய்ததற்கு நன்றி சொல்ல நாங்கள் உங்கள் தலைமுடியை கோதலாமா?
சரி.
சரி, வினோதமாக இருக்கிறது. சரி, கிளம்புங்கள்.
- இந்த வழியாக. - உனக்கு எப்படித் தெரியும்?
உறுதியாகத் தெரியவில்லை, ஆனால் எந்த வழியாக போவது என்று அவற்றுக்கு தெரிய அவை இந்தக்
- குறிகளை ஏற்படுத்துகின்றன என்று நினைக்கிறேன். - X கிரேபியர்டைக் குறிக்கிறது.
அதை நம்புவோம்.
திரு. ஜின். நான் சத்தம் போட்டுவிட்டேனா?
ஏன் எல்லோரும் அதையே என்னிடம் கேட்கிறார்கள்?
இல்லை. ஜேனைப் பார்க்க நினைத்தேன்.
அவள் முன்பு மிகவும் வருத்தமாக இருந்தாள்.
உங்கள் அக்கறை புரிகிறது.
வருத்தமாக இருந்தாள்.
நான் அவளை மிகவும் நம்பிக்கையற்றவளாகப் பார்த்தது அதுதான் முதல் முறை.
ஆம். அது எப்படி இருக்கும் என்று தெரியும்.
நான் அவளிடம் பேசலாமா?
அவள் டேவிட்டோடு ஆராய்ந்து கொண்டிருக்கிறாள், வந்தவுடன் மெஸ்சேஜ் அனுப்புகிறேன்.
இல்லை, பரவாயில்லை.
நான் அவளை சந்திக்கிறேனா என்று பார்க்கிறேன். பை.
பை.
பார், அந்த குட்டி சிம்ப் மரத்தின் மீது கல்லை எறிய கிரேபியர்டிடமிருந்து கற்றுக்கொள்கிறது.
ஆனால் ஏன்?
எனக்கு இன்னும் தெரியவில்லை.
ஒரு பாதையைக் குறிக்க, அல்லது அந்த சத்தம் பிடித்திருக்கலாம்,
அல்லது நாம் இன்னும் யோசிக்காத காரணத்திற்காக கூட இருக்கலாம்.
அதனால்தான் விலங்குகளை காப்பாற்றுவது முக்கியம்.
அவற்றைப் பற்றி தெரிந்துகொள்ள இன்னும் நிறைய இருக்கின்றன.
கிரேபியர்ட், சிம்பன்சிகளுக்கு மக்கள் நிறைய தீங்கு விளைவிப்பது எனக்குத் தெரியும்.
ஆனால் அந்த குட்டி சிம்ப் உன்னிடமிருந்து புதிய விஷயங்களைக் கற்றுக்கொள்வது போல,
மக்களும் எங்களிடமிருந்து புதிய விஷயங்களைக் கற்றுக்கொள்ள முடியும்.
நமக்கு ஒரே உலகம், ஒரே வீடுதான் இருக்கிறது என்று அவர்களுக்குப் புரியவைக்கலாம்.
அதைப் பாதுகாக்க நாம் ஒன்றிணைந்து செயல்பட வேண்டும் என்று.
சில நேரங்களில் நம்பிக்கையற்றவர்களாக உணரலாம், ஆனால் நாம் முயற்சி செய்ய வேண்டும்.
நான் ஒருபோதும் முயற்சியை நிறுத்த மாட்டேன்.
நானும்தான்.
உனக்கும் நன்றி.
திரு. ஜின்?
டேவிட் எங்கே?
நாங்கள் எங்கள் வேலையை முடித்தோம், ஆனால் இன்னும் எனது அறையை சுத்தம் செய்ய வேண்டும்.
- நீ நன்றாக உணர்கிறாயா? - ஆம்.
அப்படித்தான் நினைக்கிறேன். நான் போதுமான அளவு செய்யவில்லை என்று சில நேரங்களில் கவலைப்படுகிறேன்.
நீ விளையாடுகிறாய்தானே?
எழுந்திரு.
என் பின்னாடி வா.
நீ இல்லாமல், நாம் பேட்டரிகளை மறுசுழற்சி செய்திருக்க மாட்டோம்.
திரு. படேலின் அப்பார்ட்மெண்டுக்கு முன்னால் பட்டாம்பூச்சிகள் இருந்திருக்காது.
சிங்கத்தைக் காப்பாற்றுங்கள்
உலகெங்கிலும் உள்ள விலங்குகளுக்கு நாம் உதவ முயற்சித்திருக்க மாட்டோம்.
நம்மிடம் வௌவால் கூடுகள் இருந்திருக்காது.
- மீண்டும் எனக்கு ஞாபகப்படுத்து அவை ஏன்... - பூச்சிகளை சாப்பிடுகின்றன.
சரி.
ஒவ்வொரு தொட்டியிலும் என்ன போட வேண்டும் என்று எங்களுக்குத் தெரிந்திருக்காது.
வா.
நீ இல்லாமல் இவை எதுவும் நடந்திருக்காது.
- டேவிட் மற்றும் பலர் இல்லாமல். - ஆம், ஆனால் நீ எல்லோரையும் ஊக்கப்படுத்தினாய்.
அழிந்து வரும் சிம்பன்சிகளுக்கு உதவ மனுவில் கையெழுத்திடுவீர்களா?
- நிச்சயமாக. - கொஞ்சம் பணத்தை நன்கொடையாக கொடுப்பீர்களா?
- எவ்வளவு? - ஜேன்?
அறையை சுத்தம் செய், பிறகு உலகைக் காப்பாற்றலாம்.
போக வேண்டும்.
வா, கிரேபியர்ட். நாம் காப்பாற்ற ஒரு உலகம் இருக்கிறது.
"சிம்பன்சிகளைக் காப்பாற்ற உதவுங்கள்."
- ஜேன். - நான் சுத்தம் செய்கிறேன்.
அதைப் பார்க்க நான் உள்ளே வரவில்லை. இங்கே வா.
இந்த வீடியோ எங்கிருந்து வந்தது?
- சிம்ப் ஈடன். - சிம்ப் ஈடனா?
மீட்கப்பட்ட சிம்பன்சிகள் கவனித்துக்கொள்ளப்படும்
டாக்டர் ஜேனின் சிம்பன்சி சரணாலயங்களில் ஒன்றா?
ஆம், என்ன தெரியுமா?
உனக்கு கொஞ்சம் ஊக்கம் தேவைப்படலாம் என்று நினைத்தேன், அதனால் நான்
யானா ஸ்வார்டிடம் பேசி ஒரு அழைப்புக்கு ஏற்பாடு செய்தேன்.
- அவர் சிம்ப் ஈடனில் வேலை செய்கிறார். - அவர் யார் என்று தெரியும்.
ஆஹா, இது நிஜமாகவே அருமையானது. நன்றி, அம்மா.
மகிழ்ச்சியாக இரு.
- ஹாய். நீங்கள் ஜேன், டேவிட் ஆக இருக்க வேண்டும். - ஹாய், யானா.
உங்களிடம் கேட்க பல கேள்விகள் இருக்கின்றன.
சிம்ப் ஈடனில் இருக்கும் சிம்ப்கள் எப்போதாவது மீண்டும் காட்டுக்குள் விடப்படுமா?
இல்லை, அவை தங்கள் இயற்கை வாழ்விடத்தில் எப்படி உயிர் பிழைப்பது என்று கற்றுக்கொள்ள வேண்டும்,
அதை அவை தங்கள் அம்மாவிடம் கற்றுக்கொள்கின்றன.
ஆனால் வேட்டையாடுதல், காடழிப்பு காரணமாக பல தங்கள் அம்மாவை இழந்துவிட்டு,
சர்க்கஸுக்கு போகின்றன அல்லது செல்லப்பிராணிகளாக வளர்க்கப்படுகின்றன.
அது அவற்றுக்கு மோசமானது.
அது மிகவும் வருத்தமாக இருக்கிறது.
அதனால்தான் இந்த மீட்கப்பட்ட சிம்பன்சிகளுக்கு
சிறந்த வாழ்க்கையை கொடுக்கக்கூடிய ஒரு சரணாலயம் இருப்பது மிகவும் முக்கியமானது.
அது என்னது?
சிம்ப்கள் ஸ்டானியைப் பார்த்திருக்க வேண்டும்.
பொறுங்கள். ஸ்டானி, சிம்பன்சி விஸ்பரரை எழுதியவரா?
அவர் சிம்ப் ஈடனில் வேலை செய்கிறார், அவர் சிம்பன்சி நிபுணர்.
ஜேன் நிபுணர்கள் பற்றிய நிபுணர்.
உண்மையில் உங்கள் இருவருக்கும் ஒரு ஆச்சரியம் இருக்கிறது.
நீங்கள் இதைப் பார்க்க வேண்டும்.
அவர் சிம்பன்சிகளுக்கு உணவளிக்கிறார்.
ஹாய், நண்பர்களே.
அவை பார்க்க மகிழ்ச்சியாக இருக்கின்றன.
ஹாய், ஜேன். ஹாய், டேவிட்.
- ஹாய், ஸ்டானி. - ஹாய், ஸ்டானி.
ஹேய், சிம்பன்சிகள் எல்லாம் எங்கே போகின்றன?
அவை கூடுதல் உணவைத் தேடுவதற்குப் புறப்பட்டிருக்கலாம்.
அவை என்ன நினைக்கின்றன, உணர்கின்றன என்பதை எங்களிடம் சொல்ல நாங்கள் ஸ்டானியை நம்பியுள்ளோம்,
அதன்மூலம் நாங்கள் அவற்றை சரியாக கவனித்துக்கொள்ள முடியும்.
அதனால்தான் நீங்கள் ஒரு சிம்பன்சி விஸ்பரர்.
ஆம்.
எப்படி உங்களுக்கு அந்த செல்லப்பெயர் வந்தது?
டாக்டர் ஜேன் குட்டால் எனக்கு அந்தப் பெயரை வைத்தார்.
டாக்டர் ஜேன் அந்தப் பெயரை வைத்தாரா? அது மிகவும் அருமை.
ஸ்டானி, எவ்வளவு காலமாக சிம்பன்சிகளுடன் வேலை செய்கிறீர்கள்?
என் வாழ்க்கையின் கிட்டத்தட்ட பாதி காலம்.
இதில் நான் சிம்ப் குட்டிகளை கவனித்துக்கொள்கிறேன்.
இது போகோ.
இதில் சிம்பன்சிகளுடன் எப்படி வாழ்வது என்று ஒரு சமூகத்திற்கு நான் வகுப்பெடுக்கிறேன்.
நீங்கள் ஏராளமான சிம்பன்சிகளுக்கு உதவியிருப்பீர்கள்.
அவை என் குடும்பத்தைப் போன்றவை, எனக்கு நிறைய கற்றுக்கொடுக்கின்றன.
என்ன மாதிரியானவற்றை?
மன்னிக்கும் குணத்தையும் நம்பிக்கையையும்.
நம்பிக்கை பற்றி எப்படி கற்றுக்கொடுத்தன?
சிம்பன்சி சரணாலயத்திற்கு வரும்போது,
அவை மிகவும் நோய்வாய்ப்பட்டு, மிகவும் பயந்திருக்கும்.
நல்ல கவனிப்புக்குப் பிறகு,
அவை ஆரோக்கியமடைந்து, சூழ்நிலைகளுக்கு அடிமையாகாது.
அது எனக்கு நம்பிக்கை கொடுக்கிறது.
உதவ நாம் என்ன செய்யலாம்?
நம்முடைய நெருங்கிய உறவினர்களான சிம்பன்சிகளைப் பற்றி நீங்கள் கற்றுக்கொண்டதை
உங்கள் நண்பர்களோடும் குடும்பத்தினரோடும் பகிர்ந்துகொள்வது முக்கியம்.
ஆம். நீங்கள் எங்கே வாழ்ந்தாலும், அவற்றின் வசிப்பிடமான
காட்டை அழிக்காத நிலையான ஆதார தயாரிப்புகளை வாங்குவதன் மூலம் காட்டு விலங்குகளுக்கு உதவலாம்.
அவை உருவாக்கப்படும் போது கிரகத்திற்கு குறைவான தீங்கை விளைவிக்கும்.
சிம்பன்சிகளுக்கும் பிற விலங்குகளுக்கும் உயிர்வாழ, காடு தேவை.
நம்முடைய பொழுதுபோக்குக்காக இந்த பூமியில் விலங்குகள் இல்லை என்பதை
நினைவில்கொள்ள வேண்டும்.
அதை முழு உலகத்துக்கும் தெரியப்படுத்த வேண்டும்.
- நான் எல்லோரிடமும் சொல்வேன். - நானும்தான்.
சிம்பன்சிகள் எப்படி குட்பை சொல்லும்?
சிம்பன்சி கடைசியாக இப்படித்தான் குட்பை சொல்லும்.
பை, யானா. பை, ஸ்டானி.
பை, சிம்பன்சிகளே.
- அம்மா, இதற்கு மிக்க நன்றி. - ஆம், நன்றி, ஜேனின் அம்மா.
கிரேபியர்டுக்கும் இது பிடித்திருக்கும்.
அதற்கு கண்டிப்பாக பிடித்திருக்கும்.
இப்போது, இந்த அறை தானாக சுத்தமாகப் போவதில்லை.
பை, டேவிட்.
- பை. - பை, டேவிட்.
உனக்கு இவை தேவைப்படும் என்று தோன்றியது.
நன்றி, அம்மா.
இதோ. நான் யானா படத்தை ஒட்டுகிறேன், நீ ஸ்டேனி படத்தை ஒட்டுகிறாயா?
வசனத் தமிழாக்கம் அருண்குமார்